Ugur i d-yettaf uselmad deg urmud-agi: inelmaden ur sawaḍen ara ad d-awin tifarkiwin-nsen ittusaɣtan i wurmud i d-iteddun (armud n yiluɣma n uheggi i tira), llan wid ara tt-id-yawin, maca aṭṭas ur tt-id-xddemen ara. Ɣef waya, llan iselmaden i yxeddmen armud n tɣuri d tegzi n usefru, uqbel armud n yiluɣma n uheyyi i tira. Akken asen yettunefk lwaqt iynelmaden ad seɣtin tifarkiwin-nsen melba ugur d tufɣa laɛqel. Maca, ɣas akka llan inelmaden ur d nessaɣtay ara tanfalit-nsen, akken llan diɣ wid ara d iɛiwden i tucidin-nsen, ɣas akken sqedcen tafelwit n uktazal.